Dit was soos ’n sprokiesverhaal om haar matriekafskeid te beplan, sê Katya Rietoff van die Hoërskool Strand in die Wes-Kaap. “Die beplanning, die afsprake maak, die prentjies soek . . . My ma het ’n geel rok voorgestel omdat min meisies waaghalsig genoeg sal wees om geel te dra, en goed te lyk daarin, dié dat ek die kleur gekies het.”
Die paartjie het in ’n rooi Triumph by die geleentheid aangekom en ’n skare het al die paartjies ingewag. “Dit was beslis die hoogtepunt!”